open-index/open-wikipedia-markdown huggingface dataset:
Εθνική Λετονίας U21 (καλαθοσφαίριση γυναικών)

Η **εθνική ομάδα καλαθοσφαίρισης γυναικών U21 της Λετονίας** είναι το συγκρότημα που αντιπροσωπεύει τη χώρα της Λετονίας σε διεθνείς διοργανώσεις γυναικείας καλαθοσφαίρισης για αθλήτριες που δεν ξεπερνούν την ηλικία των 21 ετών. Είναι επίσης γνωστή ως **Εθνική Λετονίας Νέων Γυναικών**. Βρίσκεται υπό τη δικαιοδοσία της Λετονικής Ομοσπονδίας Καλαθοσφαίρισης (*Latvijas Basketbola Savienība, LBS*).

## Κατατάξεις σε διεθνείς διοργανώσεις

; Πορεία σε Παγκόσμια Πρωταθλήματα U21:
:Ακολουθούν οι τελικές θέσεις κατάταξης της Εθνικής Ομάδας της Λετονίας σε Παγκόσμια Πρωταθλήματα U21 (Νέων Γυναικών):


## Δείτε επίσης
* Εθνική Λετονίας (καλαθοσφαίριση γυναικών)
* Εθνική Λετονίας U20 (καλαθοσφαίριση γυναικών)
* Εθνική Λετονίας U19 (καλαθοσφαίριση γυναικών)
* Εθνική Λετονίας U18 (καλαθοσφαίριση γυναικών)
* Εθνική Λετονίας U17 (καλαθοσφαίριση γυναικών)
* Εθνική Λετονίας U16 (καλαθοσφαίριση γυναικών)

## Παραπομπές


## Εξωτερικοί σύνδεσμοι

* Latvia, ιστορικό ανά έτος στον επίσημο ιστότοπο των αρχείων της FIBA. 
* Latvijas Basketbola Savienība, επίσημος ιστότοπος. 

Γυναικων U21
Τάτζεϊ Γκέιλ

Ο **Τάτζεϊ Γκέιλ** (γενν. 2 Αυγούστου 1996) είναι Τζαμαϊκανός αθλητής του στίβου, που εξειδικεύεται στο άλμα εις μήκος.

Το 2017 πήδηξε για πρώτη φορά στα 8 μέτρα (8,00 μ.), βελτιώνοντας το ατομικό του ρεκόρ κατά 46 εκατοστά από την προηγούμενη σεζόν.

Το 2018 κατέκτησε την 4η θέση στους Αγώνες της Κοινοπολιτείας 2018, με άλμα στα 8,12 μέτρα και νέο ατομικό ρεκόρ.

Στο Παγκόσμιο Πρωτάθλημα Στίβου 2019 κατέκτησε τον τίτλο με 8,69, βελτιώνοντας το ρεκόρ του για παραπάνω από 35 εκατοστά.

## Ατομικά ρεκόρ

* Ανοιχτός στίβος: 8,69 μ (Ντόχα 2019)
* Κλειστός στίβος: 8,10 μ (Μπέρμιγχαμ 2019)

## Παραπομπές


Κατηγορία:Τζαμαϊκανοί αθλητές του στίβου
Κατηγορία:Άλτες του μήκους
Κατηγορία:Παγκόσμιοι πρωταθλητές στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Αθλητές του στίβου στους Θερινούς Ολυμπιακούς Αγώνες 2024
Αλεπού της Βεγγάλης

[thumb|Αλεπού της Βεγγάλης στο Εθνικό Πάρκο της Ερήμου, [Τζαϊσαλμέρ, Ινδία]]
Η **αλεπού της Βεγγάλης** (*Vulpes bengalensis*), επίσης γνωστή ως **ινδική αλεπού**, είναι αλεπού ενδημική στην ινδική υποήπειρο και βρίσκεται από τους πρόποδες των Ιμαλαΐων και τα Τεράι του Νεπάλ διά μέσου της νότιας Ινδίας και από το νότιο και ανατολικό Πακιστάν έως την ανατολική Ινδία και το νοτιοανατολικό Μπανγκλαντές.

## Διασπορά
thumb|Θηλυκή αλεπού της Βεγγάλης στο μέρος όπου βρίσκεται η φωλιά της στο Μικρό Ρανν του Κατς
thumb|Αρσενική αλεπού της Βεγγάλης
Το είδος βρίσκεται σε ολόκληρη την Ινδική υποήπειρο, με εξαίρεση τα βροχερά δάση και την ακραία άνυδρη ζώνη. Η διασπορά οριοθετείται από την περιοχή των Ιμαλαΐων και την κοιλάδα του ποταμού Ινδού. Ο προτιμώμενος βιότοπος είναι μικροί ανοικτοί γρασιδότοποι, θαμνότοποι ή ακανθώδη δάση. Φαίνεται να αποφεύγουν τα επικλινή εδάφη, τους ψηλούς γρασιδότοπους. Οι ινδικές αλεπούδες θεωρούνταν γενικευτές ενδιαιτημάτων, αλλά πρόσφατες μελέτες έχουν δείξει μεγάλη προτίμηση για τα ημιάνυδρα, με κοντούς γρασιδότοπους ενδιαιτήματα σε πολλαπλές κλίμακες.

## Παραπομπές


Κατηγορία:Είδη ελαχίστης ανησυχίας (LC)
Κατηγορία:Αλεπού
Βαλανίδα Λάρισας

Η **Βαλανίδα** είναι χωριό και κοινότητα του δήμου Ελασσόνας. Πριν από τη μεταρρύθμιση της τοπικής αυτοδιοίκησης το 2011 ήταν μέρος του δήμου της Ελασσόνας, της οποίας ήταν δημοτική περιφέρεια. Η απογραφή του 2011 κατέγραψε 450 κατοίκους στο χωριό και 559 στην κοινότητα. Η κοινότητα της Βαλανίδας καλύπτει μια έκταση 58,354 τ.χλμ.

## Διοικητική διαίρεση
Η κοινότητα της Βαλανίδας αποτελείται από δύο χωριστούς οικισμούς, την Κλεισούρα και την ίδια την Βαλανίδα.

## Πληθυσμός
Σύμφωνα με την απογραφή του 2011, ο πληθυσμός του οικισμού της Βαλανίδας ανερχόταν στα 450 άτομα, δηλαδή υπέστη σχεδόν 30% μείωση σε σχέση με την προηγούμενη απογραφή του 2001.

## Παραπομπές


Κατηγορία:Δήμος Ελασσόνας
Κατηγορία:Χωριά της περιφερειακής ενότητας Λάρισας
Ωχρή αλεπού

Η **ωχρή αλεπού** (*Vulpes pallida*) είναι είδος αλεπούς που βρίσκεται στη λωρίδα του αφρικανικού Σαχέλ από τη Σενεγάλη στα δυτικά μέχρι το Σουδάν στα ανατολικά. Είναι ένα από τα λιγότερο μελετημένα είδη κυνιδών, εν μέρει λόγω του απομακρυσμένου του ενδιαιτήματος και της γούνας σε χρώμα άμμου η οποία συνδυάζεται καλά με το έδαφος που μοιάζει με έρημο.

## Υποείδη
Υπάρχουν πέντε αναγνωρισμένα υποείδη:
* *Vulpes pallida pallida*
* *Vulpes pallida cyrenaica*
* *Vulpes pallida edwardsi*
* *Vulpes pallida harterti*
* *Vulpes pallida oertzeni*

## Παραπομπές


Κατηγορία:Είδη ελαχίστης ανησυχίας (LC)
Κατηγορία:Αλεπού
Κατηγορία:Θηλαστικά της Αφρικής
Ανατολικός λύκος

thumb|Λύκος στο Επαρχιακό Πάρκο Αλγκονκίν
Ο **ανατολικός λύκος** (*Canis lupus lycaon*) είναι υποείδος του γκρίζου λύκου που είναι ιθαγενές στην περιοχή των Μεγάλων Λιμνών και τον νοτιοανατολικό Καναδά. Το υποείδος είναι το αποκύημα της αρχαίας γενετικής ανάμειξης μεταξύ του γκρίζου λύκου και του κογιότ, ωστόσο θεωρείται μοναδικό και ως εκ τούτου άξιο διατήρησης. Υπάρχουν δύο μορφές, η μεγαλύτερη που αναφέρεται ως o **λύκος των Μεγάλων Λιμνών** και η μικρότερη όντας ο **Αλγκονκίνος λύκος**. Η μορφολογία του ανατολικού λύκου βρίσκεται στο μέσο μεταξύ του βορειοδυτικού λύκου και του κογιότ. Η γούνα είναι τυπικά σταχτιού γκριζωπού-καφέ χρώματος αναμεμειγμένου με κανελί. Η περιοχή του αυχένα, του ώμου και της ουράς είναι μια ανάμειξη μαύρου και γκρίζου, με τις πλευρές και το στήθος να είναι κεραμιδί ή κρεμ. Ως επί το πλείστον θηρεύει το λευκόουρο ελάφι, αλλά περιστασιακά μπορεί να επιτίθεται σε άλκες και κάστορες.

## Παραπομπές


Κατηγορία:Θηλαστικά της Βόρειας Αμερικής
Κατηγορία:Λύκος
Διοργανώσεις Ε.Π.Σ. Θράκης 2018–19

Για την **περίοδο 2018–19**, η Ένωση Ποδοσφαιρικών Σωματείων Θράκης είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Ροδόπης.

Η πρωταθλήτρια της ΕΠΣ Θράκης έχει τη δυνατότητα να κερδίσει την άνοδο στη Γ΄ Εθνική ερασιτεχνική κατηγορία. Η ομάδα που ανακηρύσσεται κυπελλούχος ΕΠΣ Θράκης, αποκτά το δικαίωμα συμμετοχής στο Κύπελλο Ελλάδας της επόμενης περιόδου.
## Πρωτάθλημα

Η δομή του πρωταθλήματος της Ε.Π.Σ. Θράκης είναι η εξής:

* Α΄ Κατηγορία
* Β΄ Κατηγορία

### Α Κατηγορία
Στην Α κατηγορία συμμετείχαν 12 σύλλογοι. Το πρωτάθλημα διεξάγεται σε δυο φάσεις. Μετά τη λήξη της πρώτης φάσης όπου οι ομάδες αναμετρώνται μεταξύ τους σε πρωτάθλημα 22 αγωνιστικών, οι έξι πρώτες ομάδες συμμετείχαν στα «Play Off» (υπο-όμιλος προβιβασμού) για την ανάδειξη του πρωταθλητή και οι εξι τελευταίες στα «Play Out» (υπο-όμιλος υποβιβασμού) για την αποφυγή του υποβιβασμού.   Πρωταθλήτρια ανακηρύχθηκε η ομάδα του Μέγα Αλέξανδρου Ιάσμου, από την προτελευταία αγωνιστική της δεύτερης φάσης. Λόγω του υποβιβασμού του ΠΑΟ Κοσμίου από τη Γ΄ Εθνική, οι τέσσερεις τελευταίες ομάδες του υπο-ομίλου υποβιβασμού, θα υποβιβαστούν στη Β΄ Κατηγορία.
#### Βαθμολογία Ομίλου Ανόδου (PlayOff)

Πηγή: ThrakiSports

#### Βαθμολογία Ομίλου Υποβιασμού (PlayOff)

Πηγή: ThrakiSports

#### Βαθμολογία Α Φάσης
Η κατάταξη των ομάδων μετά το τέλος της Α΄φάσης ήταν ως εξής:

### Β΄ Κατηγορία
Στην Β΄ κατηγορία συμμετείχαν 11 σύλλογοι,και το σύστημα διεξαγωγής ήταν αντίστοιχο με της Α σε δυο φάσεις, με τις 6 πρώτες τις α φάσης να δημιουργούν τον υπο-όμιλο ανόδου στην Α κατηγορία και τις 5 τελευταίες τον υπο-όμιλο υποβιβασμού για θέσεις υποβιβασμού στη Γ κατηγορία εαν αυτή δημιουργηθεί.
#### Όμιλος Ανόδου
Τελική βαθμολογία:

#### Όμιλος Υποβιβασμού
Τελική βαθμολογία:

#### Α Φάση
Στην πρώτη φάση η βαθμολογία ήταν ως εξής:

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Θράκης. 

### Τελικός

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Θράκης
Κατηγορία:Εγχώρια ποδοσφαιρικά πρωταθλήματα 2018–2019
Κατηγορία:Εγχώρια ποδοσφαιρικά κύπελλα 2018-2019
Νέα Τυρολόη Σερρών

Η **Νέα Τυρολόη**, έως το 1927 γνωστή ως **Τοπάλοβον**, είναι χωριό στην περιφέρεια Κεντρικής Μακεδονίας, στην δημοτική ενότητα Σκοτούσσης του δήμου Ηρακλείας. Σύμφωνα με την απογραφή του 2011 έχει πληθυσμό 669 κατοίκων, ενώ σύμφωνα με την απογραφή του 2001 είχε πληθυσμό 614 κατοίκων. Πήρε το όνομά του από τους Θρακιώτες πρόσφυγες που εγκαταστάθηκαν σε αυτόν και προέρχονταν από την Τυρολόη της Ανατολικής Θράκης.

## Γεωγραφία
Το χωριό βρίσκεται 17 χιλιόμετρα βορειοδυτικά της πόλης των Σερρών και 2 χλμ νότια της Σκοτούσσας.

## Ιστορία

### Ετυμολογία
Σύμφωνα με τον Ιορντάν Ν. Ιβάνοφ, το τοπωνύμιο Τοπάλ προέρχεται από το τουρκικό τοπάλ, που σημαίνει *κουτσός*.

### Στην Οθωμανική Αυτοκρατορία
Κατά την διάρκεια του 19ου αιώνα και τις αρχές του 20ου αιώνα, η Νέα Τυρολόη ανήκε στον καζά Σερρών της Οθωμανικής Αυτοκρατορίας.

Σύμφωνα με τις στατιστικές του Βούλγαρου Βασίλ Κάντσοφ (« Μακεδονία. Εθνογραφία και στατιστικά στοιχεία»), για το 1900 στο χωριό κατοικούσαν 90 Βούλγαροι χριστιανοί και 140 Τούρκοι.

Ωστόσο, κανένας από τους χριστιανούς του χωριού δεν δήλωνε υπαγωγή στην Βουλγαρική εξαρχία και όλοι υπάγονταν στο Πατριαρχείο της Κωνσταντινούπολης.

### Στην Ελλάδα
Μετά τον Β΄ Βαλκανικό Πόλεμο το 1913, το χωριό προσαρτήθηκε στην Ελλάδα. Στη δεκαετία του 1920 εγκαταστάθηκαν εκεί Έλληνες Θρακιώτες πρόσφυγες από την πόλη Τυρολόη της Ανατολικής Θράκης (σημερινή Τσόρλου στην Τουρκία). Το 1928, η Νέα Τυρολόη ονομάστηκε μικτό τοπικό-προσφυγικό χωριό με 129 προσφυγικές οικογένειες και συνολικά 489 κατοίκους. Το 1927, μετονομάστηκε σε Νέα Τυρολόη.

## Παραπομπές


Κατηγορία:Χωριά της περιφερειακής ενότητας Σερρών
Ζωολογικός Κήπος της Βιέννης

**Ο Ζωολογικός κήπος της Βιέννης** (γερμανικά: *Tierpark Schönbrunn*) είναι ζωολογικός κήπος που βρίσκεται στην Αυστριακή πρωτεύουσα. Άνοιξε το 1752 και είναι ένας από τους παλαιότερους ζωολογικούς κήπους στην Ευρώπη και τον κόσμο.

250px|thumb|left|Ουρακοτάγκος

Στόχος αυτού του ζωολογικού κήπου είναι η διατήρηση της φύσης και η προστασία απειλούμενων ειδών. Ο επισκέπτης μπορεί να θαυμάσει εντυπωσιακά ζώα, όπως γιγάντια πάντα, ιπποπόταμους, ελέφαντες, πολικές αρκούδες και αλλά.

## Ιστορία
Ιδρύθηκε το 1752 δίπλα στο Schloss Schönbrunn  από τον Αντριάνα φον Στέκοβεν με εντολή του τότε ηγέτη της Αγίας Ρωμαϊκής Αυτοκρατορίας, του Φρανθίσκου Ι’, γύρω από ένα περίπτερο που προοριζόταν για το πρωινό του αυτοκράτορα. Μέχρι τότε, υπήρχαν μόνο 13 χώροι με ζώα.

## Εξωτερικοί σύνδεσμοι
* 

Βιεννη
Κατηγορία:Βιέννη
Αβερόν (παραπόταμος του Ταρν)

Ο **Αβερόν** (γαλλικά: *Aveyron*) είναι ποταμός στη νότια Γαλλία, στη διοικητική περιοχή Οξιτανία. Είναι δεξιός παραπόταμος του Ταρν και διασχίζει τους νομούς Αβερόν, στον οποίο έδωσε το όνομά του, Ταρν και Ταρν-ε-Γκαρόν.

Στην αριστερή όχθη του ποταμού, κοντά στο Μπρυνικέλ, κάτω από ένα λόφο που ονομάζεται Μονταστρύκ, το 1855 βρέθηκαν στοιχεία προϊστορικής εποχής. Μέσα σε σπήλαιο βρέθηκαν σκαλισμένα σε χαυλιόδοντα γλυπτά, που ονομάζονται *[[Τάρανδοι κολυμβητές]]*.

## Γεωγραφία
Ο ποταμός Αβερόν έχει τις πηγές του στη νότια Κεντρική Οροσειρά (Μασίφ Σαντράλ), στο οροπέδιο Σεβεράκ, κοντά στο Σεβεράκ-λε-Σατώ στο νομό Αβερόν, σε ύψος 735 μέτρων. Έχει μήκος 291  χιλιόμετρα και λεκάνη αποστράγγισης έκτασης 5.170 χιλιομέτρων.

Διασχίζει τρεις νομούς και τελικά συμβάλλει στον ποταμό Ταρν βορειοδυτικά του Μοντωμπάν, ανάμεσα στις κοινότητες Λαφρανσέζ και Βιλμάντ στο νομό Ταρν-ε-Γκαρόν, σε ύψος 71 μέτρων.

Η παροχή του (ο όγκος του νερού που διέρχεται από ένα τμήμα του ποταμού ανά μονάδα χρόνου) παρατηρήθηκε από το 1914 έως το 2017 στο Πικεκό, μια κοινότητα του νομού Ταρν-ε-Γκαρόν, κοντά στην πόλη Μοντωμπάν, κοντά στη συμβολή με τον ποταμό Ταρν. Η μέση ετήσια παροχή του είναι 53,10 κυβικά μέτρα το δευτερόλεπτο.

Οι κυριότεροι παραπόταμοί του είναι: Βιώρ (168 χλμ.), Σερού (87 χλμ.) και Αλζού (44 χλμ).

## Νομοί-πόλεις
αριστερά|μικρογραφία|Η γέφυρα στο Μπελκαστέλ
Ο Αβερόν διέρχεται από τους εξής νομούς και πόλεις:

* Αβερόν : Σεβεράκ-λε-Σατώ, Λεσάκ, Ροντέζ, Βιλφράνς-ντε-Ρουέργκ, Ναζάκ
* Ταρν :Πεν
* Ταρν-ε-Γκαρόν : Λαγκεπί, Βαρέν, Σαιντ-Αντονέν-Νομπλε-Βαλ, Μπρυνικέλ, Μοντρικού, Νεγκρπελίς, Αλμπιά και Πικεκό

Ο ποταμός διέρχεται μέσω 62 κοινοτήτων. Τρεις κοινότητες έχουν το όνομά του: Αζάν-ντ'Αβερόν, Γκαγιάκ-ντ'Αβερόν και Κλαιρβώ-ντ'Αβερόν.

## Εξωτερικοί σύνδεσμοι
* Η κοιλάδα του Αβερόν (γαλλικά)
* Αβερόν, ο παταμός και η κοιλάδα (αγγλικά, γαλλικά)

## Παραπομπές


Κατηγορία:Ποταμοί της Γαλλίας
Ψωμοτόπι Σερρών

Το **Ψωμοτόπι** (γνωστό ως Τσαβδάρ μέχρι το 1926) είναι χωριό στον δήμο Ηρακλείας της Κεντρικής Μακεδονίας.

## Γεωγραφία
Το χωριό βρίσκεται στην πεδιάδα των Σερρών, βορειοδυτικά της πόλης των Σερρών και βόρεια της Ηράκλειας, κοντά στην ανατολική ακτή της λίμνης Κερκίνης.

## Ιστορία
Το Ψωμοτόπι ανήκε στο καζά του Δεμιρχισάρ (Σιδηροκάστρο) του σαντζακίου των Σερρών, και το 1878 καταγράφονται 7 νοικοκυριά με πληθυσμό 25 κατοίκους, Βουλγάρους. Σύμφωνα με τις στατιστικές του Βασίλ Κάντσοφ (Μακεδονία. Εθνογραφία και Στατιστική) το χωριό το 1900 είχε πληθυσμό 210 κατοίκων, αποτελούμενο εξολοκλήρου από Βούλγαρους.

Μετά τον Β΄ Βαλκανικό Πόλεμο, το χωριό προσαρτήθηκε στην Ελλάδα και στην απογραφή του 1913 αναφέρεται κατεστραμμένο και ακατοίκητο. Στη δεκαετία του 1920 εγκαταστάθηκαν εκεί έλληνες πρόσφυγες από το Κερμένι της Ανατολικής Θράκης. Στην απογραφή προσφύγων του 1923 καταγράφονται στο χωριό 35 πρόσφυγες. Το 1928, το Ψωμοτόπι ονομάστηκε μικτό τοπικό-προσφυγικό χωριό με 39 προσφυγικές οικογένειες και συνολικά 165 κατοίκους.

## Εξωτερικοί σύνδεσμοι

* Αεροφωτογραφίες του Ψωμοτοπίου

## Παραπομπές


Κατηγορία:Χωριά της περιφερειακής ενότητας Σερρών
Κατηγορία:Δήμος Ηρακλείας
Σίποκνο

Το **Σίποκνο** είναι ένα χωριό στον Δήμο Οχρίδας, στα Σκόπια, στη Βόρεια Μακεδονία.

## Δημογραφία
Σύμφωνα με την απογραφή του 2002, το χωριό είχε πληθυσμό 5 κατοίκους. 

Οι εθνοτικές ομάδες του χωριού περιλαμβάνουν:

*Σλαβομακεδόνες 5

## Παραπομπές

Κατηγορία:Χωριά Δήμου Οχρίδας
Κατηγορία:Χωριά της Βόρειας Μακεδονίας
Εθνική Κροατίας U21 (καλαθοσφαίριση γυναικών)

Η **εθνική ομάδα καλαθοσφαίρισης γυναικών U21 της Κροατίας** είναι το συγκρότημα που αντιπροσωπεύει τη χώρα της Κροατίας σε διεθνείς διοργανώσεις γυναικείας καλαθοσφαίρισης για αθλήτριες που δεν ξεπερνούν την ηλικία των 21 ετών. Είναι επίσης γνωστή ως **Εθνική Κροατίας Νέων Γυναικών**. Βρίσκεται υπό τη δικαιοδοσία της Κροατικής Ομοσπονδίας Καλαθοσφαίρισης (*Hrvatski Košarkaški Savez, HKS*).

## Κατατάξεις σε διεθνείς διοργανώσεις

; Πορεία σε Παγκόσμια Πρωταθλήματα U21:
:Ακολουθούν οι τελικές θέσεις κατάταξης της Εθνικής Ομάδας της Κροατίας σε Παγκόσμια Πρωταθλήματα U21 (Νέων Γυναικών):


## Δείτε επίσης
* Εθνική Κροατίας (καλαθοσφαίριση γυναικών)
* Εθνική Κροατίας U20 (καλαθοσφαίριση γυναικών)
* Εθνική Κροατίας U18 (καλαθοσφαίριση γυναικών)
* Εθνική Κροατίας U16 (καλαθοσφαίριση γυναικών)

## Παραπομπές


## Εξωτερικοί σύνδεσμοι

* Croatia, ιστορικό ανά έτος στον επίσημο ιστότοπο των αρχείων της FIBA. 
* Hrvatski Košarkaški Savez, επίσημος ιστότοπος. 

Γυναικων U21
Ευρωπαϊκό Πρωτάθλημα Σκοποβολής 10 μέτρων 1996

Το **Ευρωπαϊκό Πρωτάθλημα Σκοποβολής 10 μέτρων 1996** (αγγλικά: *1996 10m European Shooting Championships*) ήταν η 25η διοργάνωση του Ευρωπαϊκού Πρωταθλήματος Σκοποβολής 10 μέτρων, που διοργανώθηκε από την Ευρωπαϊκή Συνομοσπονδία Σκοποβολής. Η διοργάνωση πραγματοποιήθηκε στη Βουδαπέστη, στην Ουγγαρία. Στο πρωτάθλημα διεξήχθησαν 14 αγωνίσματα, 4 ανδρών, 3 γυναικών, 4 εφήβων και 3 νεανίδων. 
 
Πρωταθλήτρια χώρα αναδείχθηκε η Γερμανία κατακτώντας 1 χρυσό, 2 ασημένια και 1 χάλκινο μετάλλιο. Τη δεύτερη θέση κατέλαβε η Ιταλία και η Ουγγαρία με 1 χρυσό και 1 ασημένιο μετάλλιο έκαστη.
## Κάτοχοι μεταλλίων
### Ανδρών
1994 | 1995 | 1996 | 1997 | 1998

### Γυναικών
1994 | 1995 | 1996 | 1997 | 1998

## Πίνακας μεταλλίων

## Εξωτερικοί σύνδεσμοι
*Διεθνής Ομοσπονδία Σκοποβολής – Επίσημα αποτελέσματα
*Schießen — Europameisterschaften (1929–2004)

Κατηγορία:Ευρωπαϊκό Πρωτάθλημα Σκοποβολής 10 μέτρων
Κατηγορία:Σκοποβολή το 1996
Κατηγορία:Βουδαπέστη
Κυνόμορφα

Τα **Κυνόμορφα** ή **Κυνοειδή** (*Caniformia* ή *Canoidea*) είναι υποτάξη εντός της τάξης των Σαρκοφάγων. Τυπικά έχουν μακρύ ρύγχος και μη συσταλτά νύχια (σε αντίθεση με τα γατίσια σαρκοφάγα, τα Αιλουρόμορφα). Οι Φωκίδες (φώκιες, θαλάσσιοι ίπποι, θαλάσσιοι λέοντες) επίσης κατατάσσονται σε αυτήν την ομάδα. Το κέντρο διαφοροποίησης για τα Κυνόμορφα είναι η Βόρεια Αμερική και η βόρεια Ευρασία. Αυτό έρχεται σε αντίθεση με τα αιλουρόμορφα, των οποίων το κέντρο διαφοροποίησης ήταν στην Αφρική και τη νότια Ασία.
Στάδιο του Στραχόφ

Το **Στάδιο του Στραχόφ** () είναι αθλητικής χρήσεως στάδιο εντός της συνοικίας του Στραχόφ, στην Πράγα της Τσεχίας. Ως προς την μέγιστη χωρητικότητά τους, οι κερκίδες του είναι δυνατό να φιλοξενήσουν έως  θεατές, γεγονός το οποίο το καθιστά ως το δεύτερο παγκοσμίως μεγαλύτερο αθλητικό στάδιο έπειτα από το Ιντιανάπολις Μότορ Σπίντγουεϊ, το οποίο είναι δυνατό να φιλοξενήσει έως  θεατές.

## Ιστορία
Αρχικώς κατασκευασμένο από ξύλο (το 1926), το Στάδιο του Στραχόφ απέκτησε κερκίδες από μπετόν το 1932, ενώ η χωρητικότητά του επεκτάθηκε το 1948, καθώς και το 1972. Ο κεντρικός αγωνιστικός χώρος, περιτριγυρισμένος από κερκίδες, καλύπτει έκταση της τάξεως των 63.500 m² ήτοι έκταση η οποία αντιστοιχεί σε περισσότερα από 9 γήπεδα ποδοσφαίρου.

thumb|left|Άποψη του σταδίου, το 1931.
Ουδέποτε φιλοξένησε πραγματικές αθλητικές διοργανώσεις αναγνωρισμένες σε παγκόσμιο επίπεδο, ωστόσο χρησιμοποιήθηκε κυρίως ως χώρο προπονήσεων για το Σοκόλ, τσεχοσλοβακική εταιρεία γυμναστικής η οποία το χρησιμοποιούσε για ασκήσεις μαζικής γυμναστικής. Το συγκεκριμένο κίνημα «οικειοποιήθηκε», έπειτα από το Πραξικόπημα της Πράγας, από το κομμουνιστικό καθεστώς το οποίο προχώρησε στη θεσμοθέτηση των Σπαρτακιάδων, μαζικών αθλητικών επιδείξεων του κομμουνιστικού καθεστώτος.

thumb|left|Άποψη του εσωτερικού του σταδίου.
Το στάδιο του Στραχόφ έχει φιλοξενήσει, συνολικά, 29 διεθνείς αναμετρήσεις της Εθνικής Τσεχοσλοβακίας από το 1927 έως το 1965, καθώς και ακόμη τρεις κατά τη διάρκεια της περιόδου μεταξύ 1991-1992

Από τις αρχές του 21ου αιώνα κι έπειτα, το συγκεκριμένο στάδιο χρησιμοποιείται κυρίως ως χώρος προπονήσεων από την ΑΚ Σπάρτα Πράγας. Χωρητικότητας της τάξεως των  θέσεων, το στάδιο διαθέτει, συνολικά,  θέσεις καθήμενων. 

Χρησιμοποιούμενο, κατά κύριο λόγο, από τις αρχές της δεκαετίας του 1990 ως χώρος συναυλιών, το στάδιο αποτελεί αντικείμενο αριθμού μελετών με απώτερο σκοπό την μετατροπή του. Ένα εκ των σημαντικότερων σχεδίων είναι η μετατροπή των συγκεκριμένων αθλητικών εγκαταστάσεων σε εμπορικό πάρκο. Για τους Θερινούς Ολυμπιακούς Αγώνες του 2016, η Πράγα υπέβαλε την υποψηφιότητά της για την διοργάνωση του συγκεκριμένου αθλητικού γεγονότος, έχοντας ως ολυμπιακό χωριό το στάδιο του Στραχόφ. Ωστόσο, η τσεχική υποψηφιότητα εντός συντόμου χρονικού διαστήματος απορρίφθηκε.

## Συναυλίες
Το στάδιο χρησιμοποιείται, επίσης, ανά περιόδους, ως χώρος διοργάνωσης ροκ μουσικών συναυλιών:

* Rolling Stones, 18 Αυγούστου 1990 ( θεατές) και 5 Αυγούστου 1995 ( θεατές, μεταξύ των οποίων και ο Πρόεδρος της Τσεχοσλοβακίας, Βάτσλαβ Χάβελ).
* Guns N' Roses, 20 Μαΐου 1992
* Bon Jovi, 4 Σεπτεμβρίου 1993
* Aerosmith, 27 Μαΐου 1994
* Pink Floyd, 7 Σεπτεμβρίου 1994 ( θεατές)
* U2, 14 Αυγούστου 1997 ( θεατές)
* AC/DC και Rammstein, 12 Ιουνίου 2001 ( θεατές)
* Ozzfest (Slayer, Ozzy Osbourne), 30 Μαΐου 2002 ( θεατές).
* George Michael, 2 Ιουνίου 2007.

## Παραπομπές


## Εξωτερικοί Σύνδεσμοι
* Εναέρια άποψη του αθλητικού σταδίου του Στραχόφ

Κατηγορία:Αθλητικές εγκαταστάσεις στην Πράγα
Κατηγορία:Στάδια ποδοσφαίρου στην Τσεχία
Κατηγορία:Ποδόσφαιρο στην Πράγα
Κατηγορία:Πράγα 6
SingularLogic

Η **SingularLogic** είναι ελληνική εταιρεία πληροφορικής, που παρέχει λύσεις επιχειρηματικού λογισμικού και υπηρεσίες σε μεγάλες επιχειρήσεις και οργανισμούς του Ιδιωτικού και του Δημόσιου τομέα. Η εταιρεία απασχολεί πάνω από 200 εργαζόμενους (στοιχεία 2024) και ανήκει στον Όμιλο εταιρειών της «Space Hellas». Πρόεδρος της εταιρείας είναι ο κ. Σπυρίδων Μανωλόπουλος και Διευθύνων Σύμβουλος είναι ο Δρ. Ιωάννης Μερτζάνης.

Η εταιρεία συμμετέχει σε όλες τις εκλογικές διαδικασίες από το 1981 μέχρι σήμερα, συνεργαζόμενη με το Υπουργείο Εσωτερικών στο έργο συγκέντρωσης και μετάδοσης των αποτελεσμάτων των Εκλογών (Εθνικών, Ευρωεκλογών, Περιφερειακών & Δημοτικών, Δημοψηφισμάτων). Τα επίσημα εκλογικά αποτελέσματα είναι αρμοδιότητα των κατά τόπους Πρωτοδικείων.

## Δείτε επίσης
* Υπουργείο Εσωτερικών

## Εξωτερικοί σύνδεσμοι
* Επίσημη ιστοσελίδα της SingularLogic
* Space Hellas Group of Companies

## Παραπομπές


Κατηγορία:Υπουργείο Εσωτερικών (Ελλάδα)
Κατηγορία:Ελληνικές επιχειρήσεις
Κατηγορία:Ελληνικά εμπορικά σήματα
Μαμούρρας

Το **Μαμούρρας** ( ή Mamurasi) είναι πόλη και πρώην δήμος στον νομό της Λέζα στη βορειοδυτική Αλβανία. Στη μεταρρύθμιση της τοπικής αυτοδιοίκησης το 2015 έγινε ενότητα του δήμου Κουρμπίν. Ο πληθυσμός κατά την απογραφή του 2011 ήταν 15.284 άτομα. Η πόλη βρίσκεται 8 χιλιόμετρα από την Αδριατική Θάλασσα.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αλβανίας
Ελβίρα Ευσταθίου

Η **Ελβίρα Ευσταθίου**  (Αθήνα, 5 Ιουλίου 1989) είναι ελληνίδα αθλήτρια κολύμβησης με διεθνείς διακρίσεις και Παιδίατρος. Συμμετείχε στους Ολυμπιακούς Αγώνες του 2008 στο Πεκίνο με την Εθνική ομάδα κολύμβησης όπου αγωνίστηκε στα 400μ και 800μ ελεύθερο αλλά και στα 200μ πεταλούδα. Παράλληλα με τη συμμετοχή της σε πανελλήνια, πανευρωπαϊκά και παγκόσμια πρωταθλήματα, φοίτησε στην Ιατρική σχολή Αθηνών. Στη συνέχεια, ειδικεύτηκε στην Παιδιατρική στην Α' Πανεπιστημιακή Κλινική του ΕΚΠΑ για τέσσερα (4) έτη (Νοσοκομείο Παίδων, Αγία Σοφία) και έπειτα απέκτησε πολύτιμη εργασιακή εμπειρία στο Λονδίνο (King's College Hospital, Guy's St Thomas Hospital) στην επείγουσα Παιδιατρική και την παιδιατρική Πνευμονολογία.

## Παραπομπές


Κατηγορία:Έλληνες αθλητές της κολύμβησης
Κατηγορία:Ελληνίδες αθλήτριες της κολύμβησης
Κατηγορία:Κολυμβητές ΠΑΟ
Κατηγορία:Ιατρός
Κατηγορία:Παιδίατρος
Ιωάννης Καρπουζλής

Ο **Ιωάννης Καρπουζλής** (γεννήθηκε την 1η Μαρτίου του 1992 στην Ελλάδα) είναι Έλληνας κολυμβητής. Αγωνίστηκε στο Παγκόσμιο Πρωτάθλημα υγρού στίβου 2017 στην κατηγορία 50 μέτρα πρόσθιο ανδρών.Το 2018, στους Μεσογειακούς Αγώνες του 2018 οι οποίοι έλαβαν χώρα στην Ταρραγόνα της Ισπανίας, κέρδισε ασημένιο μετάλλιο στο 4 επί 100 μέτρα ελεύθερο.

## Παραπομπές

Κατηγορία:Έλληνες αθλητές της κολύμβησης
Πολωνέζα-Φαντασία (Σοπέν)

Η **Πολωνέζα-Φαντασία**, σε Λα ύφεση μείζονα, Op. 61, είναι μία σύνθεση του Φρεντερίκ Σοπέν, που δημοσιεύθηκε για πρώτο φορά το 1846 και αφιερώθηκε στον Με. Α. Βέιρετ. Το έργο ξεκινά με *allegro* tempo σε 3/4. Αν και έχει τη ρυθμική αξία και μελωδικά στοιχεία μιας πολωνέζας, περισσότερο αποτελεί χαρακτηριστικό παράδειγμα φαντασίας. Ο Τζέφρι Κάλμπεργκ, υποστηρίζει το συγκεκριμένο κομμάτι αποτελεί δείγμα αλλαγής ύφους του Σοπέν, από το κατοπινό στο τελευταίο.  Το έργο παίζει σημαντικό ρόλο στο μυθιστόρημα του Ούγγρου συγγραφέα Σάντορ Μάραϊ, *A gyertyák csonkig égnek*. 

## Παραπομπές
 

## Εξωτερικοί σύνδεσμοι
* Polonaise-Fantaisie sheet music available at Musopen.com
* Polonaise-Fantaisie performed by Valery Sigalevitch on YouTube :
**part 1 from the video
**part 2 from the video

Κατηγορία:Πολωνέζες του Φρεντερίκ Σοπέν
Κατηγορία:Συνθέσεις του 1846
Κατηγορία:Συνθέσεις σε Λα ύφεση μείζονα
Κατηγορία:Πολωνέζες (μουσική)
Κατηγορία:Μουσική με αφιέρωση
Δάσος Λάπις

To **Δάσος Λάπις** () είναι μία δασική έκταση που βρίσκεται στη βορειοδυτική Ρουμανία, στα δυτικά της Κομητείας Σαλά, κοντά στο χωριό Νουσφαλάου, που απέχει ~9&nbsp;χλμ. από το Σιμλέου Σιλβάνεϊ. Το δάσος είναι προστατευόμενη τοποθεσία, που έχει ανακηρυχθεί ως φυσικό καταφύγιο κατηγορίας Δ' από την IUCN. 

## Περιγραφή
Το Δάσος Λάπις με έκταση 430,40 εκτάρια ανακηρύχθηκε ως φυσική προστατευόμενη περιοχή με την Κυβερνητική Απόφαση Αρ. 2151 το 2004 (που δημοσιεύθηκε στην *Ρουμανική Επίσημη Εφημερίδα* Αρ. 152 την 12η Απριλίου 2005) και είναι το κατάλοιπο ενός πολύ μεγαλύτερου συμπλέγματος αρχαίων δασών, του *Κοντρίι Σιλβάνιεϊ*.

## Χλωρίδα και πανίδα

### Χλωρίδα

#### Η βλάστηση του δάσους
Ρουπακοβελανιδιές (*Quercus pedunculiflora*), Δρυς η άμισχος (*Quercus petraea*), Φλαμουριές (*Tilia cordata*),

Βρετανική δρυς (*Quercus robur*), πλατύφυλλη βελανιδιά (*Quercus frainetto*), κοινοί φράξινοι (*Fraxinus excelsior*), Τουρκική δρυς (*Quercus cerris*), Ευρωπαϊκή μαύρη πεύκη (*Pinus nigra*), δασική πεύκη (*Pinus sylvestris*), ροβίνια η ψευδοακακία (*Robinia pseudoacacia*), αγριοκερασιές (*Prunus avium*).

#### Χαμηλή βλάστηση
Πνευμονόχορτα (*pulmonaria officinalis*), άρον το στικτό (*Arum maculatum*), ανεμώνη η δασόφιλος (*Anemone nemorosa*), κίτρινη ανεμώνη (*Anemone ranunculoides*), γρασίδι (*Poa pratensis*), φεστούκα (*Festuca rubra*).
[σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:CarduelisChlorisBerry.jpg|εναλλ.=|αριστερά|μικρογραφία|250x250εσ|Ευρωπαϊκός [Φλώρος (πτηνό)|φλώρος (*Carduelis chloris*)]]

### Πανίδα

#### Θηλαστικά
Πλατώνια (*Dama dama*), κόκκινα ελάφια (*Cervus elaphus*), ζαρκάδια (*Capreolus capreolus*), κόκκινες αλεπούδες (*Vulpes vulpes*), αγριόχοιροι (*Sus scrofa*), Ευρωπαϊκά δενδροκούναβα (*Marten marten*), Ευρωπαϊκά χάμστερ (*Cricetus cricetus*), αγριόγατες (*Felis silvestris*).

#### Πτηνά
Μικρή τσικλιτάρα (*Dendrocopos minor*), δεντροκελάδα (*Anthus trivalis*), Ευρασιατικός γκιώνης (*Otus scops*), Ευρωπαϊκός φλώρος (*Carduelis chloris*), Νότιος κεφαλάς (*Lanius collaris*), Ευρασιατικό δεντρογέρακο (*Falca subbuteo*), γαλαζοπαπαδίτσα (*Parus caeruleus*), κοινό κοράκι (*Corvus corax*), χρυσοτσίχλονο (*Emberiza citrinella*) και μεσαίος δρυοκολάπτης (*Dendrocopos medius*).

## Αναφορές

Κατηγορία:Φυσικά καταφύγια
Κατηγορία:Προστατευόμενες φυσικές περιοχές στην Ευρώπη
Κατηγορία:Δάση της Ευρώπης
Κατηγορία:Ρουμανίας γεωγραφία-επέκταση
Σταθερά του Κουλόμπ

Η **σταθερά του Κουλόμπ**, η **σταθερά της ηλεκτρικής ισχύος**, ή **ηλεκτροστατική σταθερά** (συμβολίζεται ,  ή ) είναι σταθερά αναλογικότητας στις ηλεκτροδυναμικές εξισώσεις. Σε μονάδες του Διεθνούς συστήματος (SI), είναι ίση με περίπου 8987551787.3681764 N·m2·C−2  ή . Η σταθερά ονομάστηκε προς τιμήν του Σαρλ-Ωγκυστέν ντε Κουλόμπ (1736-1806), ο οποίος διατύπωσε τον νόμο του Κουλόμπ.

## Τιμή της σταθεράς
Η σταθερά του Κουλόμπ είναι η σταθερά της αναλογικότητας στο νόμο του Κουλόμπ,

: \mathbf{F} = k_\text{e}\frac{Qq}{r^2}\mathbf{\hat{e}}_r

όπου το  είναι διάνυσμα μονάδας στην κατεύθυνση  και

: k_\text{e} = \alpha \frac{\hbar c}{e^2} ,

όπου  είναι η λεπτή δομή σταθερή,  είναι η ταχύτητα του φωτός,  είναι η μειωμένη σταθερά του Πλανκ, και  είναι η στοιχειώδης φόρτιση. Στο διεθνές σύστημα μονάδων ερμηνεύεται ως ακολούθως: 

:  k_\text{e} = \frac{1}{4\pi\varepsilon_0},

όπου  \varepsilon_0 είναι η ηλεκτρική διαπερατότητα. Αυτός ο τύπος μπορεί να προέρχεται από τον νόμο του Γκάους,

: 

Λαμβάνοντας αυτό το ολοκλήρωμα για μια σφαίρα, ακτίνας , γύρω από ένα σημείο φόρτισης, σημειώνουμε ότι το ηλεκτρικό πεδίο πάντα κοιτά ακτινικά προς τα έξω και είναι φυσιολογικό να υπάρχει διαφορικό στοιχείο επιφάνειας στη σφαίρα, και είναι σταθερή για όλα τα σημεία που ισαπέχουν από το σημείο φόρτισης.

: 

Να σημειωθεί ότι  για κάποια δοκιμή φόρτισης ,

: \begin{align}
\mathbf{F} &= \frac{1}{4\pi\varepsilon_0}\frac{Qq}{r^2}\mathbf{\hat{e}}_r = k_\text{e}\frac{Qq}{r^2}\mathbf{\hat{e}}_r \\[8pt]
\therefore k_\text{e} &= \frac{1}{4\pi\varepsilon_0}
\end{align}

Ο επανακαθορισμός των μονάδων βάσεως του Διεθνούς Συστήματος έχει προγραμματιστεί να τεθεί σε ισχύ στις 20 Μαΐου του 2019. Αυτόςο επαναπροσδιορισμός δεν περιλαμβάνει ορισμό για την σταθερά του Κουλόμπ και θα υπόκειται σε σφάλμα μέτρησης.

## Χρήση
Η σταθερά του Κουλόμπ χρησιμοποιείται σε πολλές ηλεκτρικές εξισώσεις, αν και μερικές φορές εκφράζεται ως ακόλουθο προϊόν από την σταθερά της ηλεκτρικής διαπερατότητας:

Η σταθερά Κουλόμπ εμφανίζεται σε πολλές εκφράσεις μεταξύ των οποίων τα εξής:

Νόμος του Κουλόμπ:

: \mathbf{F}=k_\text{e}{Qq\over r^2}\mathbf{\hat{e}}_r.

Ηλεκτρική δυναμική ενέργεια:

: U_\text{E}(r) =  k_\text{e}\frac{Qq}{r}.

Ηλεκτρικό πεδίο:

:\mathbf{E} = k_\text{e} \sum_{i=1}^N \frac{Q_i}{r_i^2} \mathbf{\hat{r}}_i.

## Παραπομπές

Κατηγορία:Φυσικές σταθερές
Κατηγορία:Ηλεκτρομαγνητισμός
Κατηγορία:Ηλεκτρισμός
Ολυμπιάδα Κοζάνης

Η **Ολυμπιάδα**, γνωστή πριν το 1927 ως **Ρακίτα**, είναι χωριό και κοινότητα του δήμου Εορδαίας στο βόρειο μέρος του νομού Κοζάνης.  Πριν από τη μεταρρύθμιση της τοπικής αυτοδιοίκησης το 2011 ήταν μέρος του δήμου Πτολεμαΐδας, της οποίας ήταν δημοτική περιφέρεια. Η απογραφή του 2011 κατέγραψε 614 κατοίκους στο χωριό.

Η Ολυμπιάδα αναφέρθηκε για πρώτη φορά σε έναν Οθωμανικό ντεφτέρ του 1481. Το χωριό, τότε γνωστό ως Ρακίτα, είχε σαράντα πέντε νοικοκυριά και παρήγαγε κυρίως αμπέλια, μέλι και χοιροειδή.

## Παραπομπές


Κατηγορία:Χωριά της περιφερειακής ενότητας Κοζάνης
Κατηγορία:Δήμος Εορδαίας
Εθνική Βελγίου U21 (καλαθοσφαίριση γυναικών)

Η **εθνική ομάδα καλαθοσφαίρισης γυναικών U21 του Βελγίου** είναι το συγκρότημα που αντιπροσωπεύει τη χώρα του Βελγίου σε διεθνείς διοργανώσεις γυναικείας καλαθοσφαίρισης για αθλήτριες που δεν ξεπερνούν την ηλικία των 21 ετών. Είναι επίσης γνωστή ως **Εθνική Βελγίου Νέων Γυναικών**. Βρίσκεται υπό τη δικαιοδοσία της Βελγικής Ομοσπονδίας Καλαθοσφαίρισης (*Basket Belgium, KBBB / FRBB*).

## Κατατάξεις σε διεθνείς διοργανώσεις

; Πορεία σε Παγκόσμια Πρωταθλήματα U21:
:Ακολουθούν οι τελικές θέσεις κατάταξης της Εθνικής Ομάδας του Βελγίου σε Παγκόσμια Πρωταθλήματα U21 (Νέων Γυναικών):


## Δείτε επίσης
* Εθνική Βελγίου (καλαθοσφαίριση γυναικών)
* Εθνική Βελγίου U20 (καλαθοσφαίριση γυναικών)
* Εθνική Βελγίου U19 (καλαθοσφαίριση γυναικών)
* Εθνική Βελγίου U18 (καλαθοσφαίριση γυναικών)
* Εθνική Βελγίου U17 (καλαθοσφαίριση γυναικών)
* Εθνική Βελγίου U16 (καλαθοσφαίριση γυναικών)

## Παραπομπές


## Εξωτερικοί σύνδεσμοι

* Belgium, ιστορικό ανά έτος στον επίσημο ιστότοπο των αρχείων της FIBA. 
* Basket Belgium, επίσημος ιστότοπος.  

Γυναικων U21
Σεξουαλική δυσλειτουργία μετά από χρήση εκλεκτικών αναστολέων επαναπρόσληψης σεροτονίνης

Τα **[[Αντικαταθλιπτικό|αντικαταθλιπτικά]] τύπου εκλεκτικών αναστολέων επαναπρόσληψης σεροτονίνης **(ΕΑΕΣ - SSRI) μπορούν να προκαλέσουν διάφορους τύπους σεξουαλικής δυσλειτουργίας όπως ανοργασμία, στυτική δυσλειτουργία, μειωμένη λίμπιντο, απώλεια αισθητικότητας ή μειωμένη αισθητικότητα των γεννητικών οργάνων και σεξουαλική ανηδονία (ανηδονικό οργασμό) εξού και η ονομασία **σεξουαλική δυσλειτουργία μετά από χρήση εκλεκτικών αναστολέων επαναπρόσληψης σεροτονίνης** (αγγλικά: post-SSRI sexual dysfunction, βραχυγραφία PSSD). 

Τα σεξουαλικά προβλήματα είναι συνήθη σε αυτήν την κατηγορία φαρμάκων και η επίδραση στη σεξουαλικότητα αποτελεί έναν από τους συνηθέστερους λόγους που οι ασθενείς διακόπτουν τη φαρμακευτική αγωγή.

Σε ορισμένες περιπτώσεις, τα συμπτώματα της σεξουαλικής δυσλειτουργίας μπορεί να παραμείνουν για ακαθόριστο χρονικό διάστημα μετά τη διακοπή των ΕΑΕΣ.

Παρεμφερή συμπτώματα παρουσιάζουν σύνδρομα όπως η σεξουαλική δυσλειτουργία μετά τη διακοπή της ισοτρετινοΐνης (post-retinoid sexual dysfunction), το σύνδρομο μετά τη χρήση φιναστερίδης (post-finasteride syndrome - PFS) αλλά ακόμα και αντικαταθλιπτικά άλλων τύπων όπως οι αναστολείς επαναπρόσληψης σεροτονίνης-νορεπινεφρίνης (SNRI).

## Παραπομπές


## Σύνδεσμοι
* Post-SSRI Sexual Dysfunction rxisk.org
* [Post-SSRI Sexual Dysfunction: A Literature Review](https://www.smr.jsexmed.org/article/S2050-0521(17)30072-0/pdf) (Sexual Medicine Reviews, 2018, 6, 29-34)
* Σχετικά άρθρα στο Google Scholar
* Αντικαταθλιπτικά και μειωμένη libido in.gr

Κατηγορία:Αντικαταθλιπτικά
Κατηγορία:Παρενέργειες
Ράμα

Το όνομα **Ράμα** μπορεί να αναφέρεται:

## Πρόσωπα
* Κριστάκ Ράμα (1932-1998), Αλβανός γλύπτης, καθηγητής τέχνης και πολιτικός
* Έντι Ράμα (γενν. 1964), ηγέτης του Σοσιαλιστικού Κόμματος Αλβανίας απο το 2005, πρωθυπουργός της Αλβανίας από το 2013, γιος του Κριστάκ Ράμα

## Τέχνη
* Ραντεβού με τον Ράμα (1972), μυθιστόρημα επιστημονικής φαντασίας του Άρθουρ Κλαρκ

## Τοποθεσίες
* Ραμά, βιβλική πόλη στα βόρεια της Ιερουσαλήμ

## Άλλα
* Ράμα (θεός), Ινδουιστική θεότητα
Ευρωπαϊκό Πρωτάθλημα Σκοποβολής 10 μέτρων 1997

Το **Ευρωπαϊκό Πρωτάθλημα Σκοποβολής 10 μέτρων 1997** (αγγλικά: *1997 10m European Shooting Championships*) ήταν η 26η διοργάνωση του Ευρωπαϊκού Πρωταθλήματος Σκοποβολής 10 μέτρων, που διοργανώθηκε από την Ευρωπαϊκή Συνομοσπονδία Σκοποβολής. Η διοργάνωση πραγματοποιήθηκε στη Βαρσοβία. Στο πρωτάθλημα διεξήχθησαν 14 αγωνίσματα, 4 ανδρών, 3 γυναικών, 4 εφήβων και 3 νεανίδων.

Πρωταθλήτρια χώρα αναδείχθηκε η Ρωσία κατακτώντας 3 χρυσά, 3 ασημένια και 2 χάλκινα μετάλλια. Τη δεύτερη θέση κατέλαβε η Τσεχία με 2 χρυσά και την τρίτη η Ουγγαρία με 1 χρυσό και 2 ασημένια μετάλλια.

## Κάτοχοι μεταλλίων
### Ανδρών
1995 | 1996 | 1997 | 1998 | 1999

### Γυναικών
1995 | 1996 | 1997 | 1998 | 1999

## Πίνακας μεταλλίων

## Εξωτερικοί σύνδεσμοι
*Διεθνής Ομοσπονδία Σκοποβολής – Επίσημα αποτελέσματα
*Schießen — Europameisterschaften (1929–2004)

Κατηγορία:Ευρωπαϊκό Πρωτάθλημα Σκοποβολής 10 μέτρων
Κατηγορία:Σκοποβολή το 1997
Κατηγορία:Αθλητισμός στη Βαρσοβία
Honda Civic

Το **Honda Civic** είναι ένα μικρομεσαίο αυτοκίνητο της κατηγορίας C, που παράγεται από την ιαπωνική αυτοκινητοβιομηχανία Honda, από τον Ιούλιο του 1972 έως και σήμερα. Η πρώτη γενιά του Civic αντικατέστησε τα Honda Z600 και Honda N600, και εισήχθη στην αγορά στις 11 Ιουλίου 1972, αρχικά μόνο ως 2-πορτη χάτσμπακ (με μόνο το τμήμα κάτω από το πίσω τζάμι να ανοίγει), ενώ τον Σεπτέμβριο του 1972 προστέθηκε μια 3-πορτη έκδοση και στη συνέχεια ακολούθησαν και άλλες εκδοχές αμαξώματος, δηλαδή 5-πορτο station wagon και προς το τέλος της παραγωγής της πρώτης γενιάς 4-πορτο σεντάν και 5-πορτο χάτσμπακ. Από τον Μάιο του 2021 μέχρι σήμερα, κατασκευάζεται η 11η γενιά του μοντέλου.

## Πωλήσεις

Τον Φεβρουάριο του 2015, οι παγκόσμιες πωλήσεις του Honda Civic έφτασαν τα 18,5 εκατομμύρια αντίτυπα. Με τα 7,3 εκατομμύρια αντίτυπα στις Ηνωμένες Πολιτείες, είχε ήδη γίνει από τα κορυφαία σε πωλήσεις στη χώρα αυτή, καθώς και στον γειτονικό Καναδά, όπου ήταν το νούμερο 1 σε πωλήσεις επί 14 χρόνια, έως και το 2012. Το 2019, το Civic ήταν το δεύτερο σε πωλήσεις μοντέλο στις ΗΠΑ, πίσω μόνο από το Toyota Camry.

## Αναφορές


## Βιβλιογραφία
* Patrice Vergès, La Honda Civic de mon père, ETAI, coll. «Autos De Mon Pere», 2020 (ISBN 979-1028304041).
* Bernard Fournol et Patrice Vergès, Honda passion, éditions Drivers, 2006, 159 p. (ISBN 978-2351240052).

## Εξωτερικοί σύνδεσμοι

* Η παγκόσμια ιστοσελίδα της Honda

Civic
Κατηγορία:Μικρομεσαία αυτοκίνητα
Κατηγορία:Αυτοκίνητα ράλλυ
Δάσος της Λετέα

Το **Δάσος της Λετέα** (ρουμανικά: Pădurea Letea) είναι το παλαιότερο φυσικό καταφύγιο στη Ρουμανία. Ανακηρύχθηκε προστατευόμενη τοποθεσία το 1938 με την Απόφαση Αριθ. 645 του Ρουμανικού Υπουργικού Συμβουλίου. Βρίσκεται μεταξύ των παραποτάμων του Δούναβη, Σουλινά και Κιλία, στο Δέλτα του Δούναβη. Καλύπτει μια έκταση περίπου 2.825 εκτάρια.

Το δάσος Λετέα ήταν από τα πρώτα μέρη του Αποθέματος Βιόσφαιρας του Δέλτα του Δούναβη, που αναγνωρίστηκε ως Μνημείο Παγκόσμιας Κληρονομιάς. Το 1992 αναγνωρίστηκε διεθνώς ως Απόθεμα Βιόσφαιρας στο πλαίσιο του Προγράμματος Άνθρωπος και Βιόσφαιρα της ΟΥΝΕΣΚΟ.

Έχει μία υποτροπική όψη που οφείλεται στην παρουσία του τροπικού αναρριχητικού φυτού Περιπλοκάδα η γραική *(Periploca graeca)*. Πρόκειται για ένα Μεσογειακό φυτό που στα βόρεια βρίσκει καταφύγιο μέχρι το Δέλτα του Δούναβη. Αυτό και πολλά άλλα είδη φυτών αναρριχώνται στα κλαδιά των δέντρων του δάσους, όπως τα λιάνα, η άγρια άμπελος, ο κοινός λυκίσκος και ο κισσός.

Η χλωρίδα του δάσους Λετέα περιλαμβάνει κυρίως δέντρα, όπως η ασημόλευκα, η μαύρη λεύκα, η φτελιά, η βρετανική βελανιδιά, η φιλουριά, ο στενόφυλλος φράξος και ο άλνος ο κολλώδης. Διαθέτει επίσης ένα μεγάλο εύρος από φυτικά είδη χαμηλής βλάστησης.

Στο δάσος Λετέα ζουν το μαυροκιρκίνεζο, ο θαλασσαετός, οι κορακίδες, οι τσαλαπετεινοί εποπίδες, η *[[οχιά των λιβαδιών]]* και τα άλογα του Δέλτα του Δούναβη. Στην πανίδα του δάσους συμπεριλαμβάνονται τα ~1600 είδη εντόμων που έχουν αναγνωριστεί ως τώρα.

## Παραπομπές


## Εξωτερικοί σύνδεσμοι

* Δέλτα του Δούναβη - Δάσος της Λετέα 
* Δέλτα του Δούναβη - Μνημείο Πολιτιστικής Κληρονομιάς της ΟΥΝΕΣΚΟ

Κατηγορία:Χλωρίδα της Ρουμανίας
Κατηγορία:Φυσικά καταφύγια
Κατηγορία:Προστατευόμενες φυσικές περιοχές στην Ευρώπη
Κατηγορία:Ρουμανίας γεωγραφία-επέκταση
Κατηγορία:Δούναβης
Ευρωπαϊκό Πρωτάθλημα Σκοποβολής 10 μέτρων 1999

Το **Ευρωπαϊκό Πρωτάθλημα Σκοποβολής 10 μέτρων 1999** (αγγλικά: *1999 10m European Shooting Championships*) ήταν η 28η διοργάνωση του Ευρωπαϊκού Πρωταθλήματος Σκοποβολής 10 μέτρων, που διοργανώθηκε από την Ευρωπαϊκή Συνομοσπονδία Σκοποβολής. Η διοργάνωση πραγματοποιήθηκε στο Άρνεμ της Ολλανδίας. Στο πρωτάθλημα διεξήχθησαν 16 αγωνίσματα, 4 ανδρών, 4 γυναικών, 4 εφήβων και 4 νεανίδων. Στο πρόγραμμα του πρωταθλήματος προστέθηκε για πρώτη φορά το αγώνισμα του κινούμενου στόχου μικτό στις γυναίκες.

Πρωταθλήτρια χώρα αναδείχθηκε η Ρωσία κατακτώντας 2 χρυσά και 3 ασημένια μετάλλια. Τη δεύτερη θέση κατέλαβε η Γερμανία με 1 χρυσό και 2 ασημένια και την τρίτη η Ουκρανία με 1 χρυσό, 1 ασημένιο και 3 χάλκινα μετάλλια.
## Κάτοχοι μεταλλίων
### Ανδρών
1997 | 1998 | 1999 | 2000 | 2001

### Γυναικών
1997 | 1998 | 1999 | 2000 | 2001

## Πίνακας μεταλλίων

## Εξωτερικοί σύνδεσμοι
*Διεθνής Ομοσπονδία Σκοποβολής – Επίσημα αποτελέσματα
*Schießen — Europameisterschaften (1929–2004)

Κατηγορία:Ευρωπαϊκό Πρωτάθλημα Σκοποβολής 10 μέτρων
Κατηγορία:Σκοποβολή το 1999
Κατηγορία:Χέλντερλαντ
Τραμπ

Το επώνυμο **Τραμπ** μπορεί να αναφέρεται στα εξής πρόσωπα:

* Ντόναλντ Τραμπ (γενν. 1946), 45ος Πρόεδρος των Ηνωμένων Πολιτειών (από 20/01/2017 έως 20/01/2021), οικονομολόγος, επιχειρηματίας, εργολάβος, συγγραφέας και πρώην τηλεπαρουσιαστής
* Μελάνια Τραμπ (γενν. 1970), μοντέλο σλοβένικης καταγωγής, τρίτη κατά σειρά σύζυγος του Ντόναλντ Τραμπ και Πρώτη Κυρία των Ηνωμένων Πολιτειών Αμερικής (από 20/01/2017 έως 20/01/2021)
* Τίφανι Τραμπ (γενν. 1993), κόρη του Ντόναλντ Τραμπ, απόφοιτος Κοινωνιολογίας
*Ιβάνκα Τραμπ (γενν. 1981), κόρη του Ντόναλντ Τραμπ, Αμερικανίδα επιχειρηματίας, συγγραφέας
*Ρόμπερτ Τραμπ (γενν. 1948 - απεβ. 2020), ο μικρότερος αδερφός του Ντόναλντ Τραμπ, Αμερικανός επιχειρηματίας, μεσίτης
*Φρεντ Τραμπ (γενν. 1905 - απεβ. 1999), ο πατέρας του Ντόναλντ Τραμπ, μεσίτης
Ουίλιαμ Φ. Σαντς

Ο **Ουίλιαμ Φ. Σαντς** (αγγλικά: William F. Sudds, γεννήθηκε στο Λονδίνο της Αγγλίας στις 5 Μαρτίου 1843 και πέθανε στο Γκουβερνέρ το 1920 στην προχωρημένη ηλικία των 77 ετών) ήταν Αμερικάνος-Άγγλος μουσικολόγος και καθηγητής μουσικής.

## Βιογραφία
Γεννήθηκε στις 5 Μαρτίου 1843 στο Λονδίνο της Αγγλίας και ήρθε στο Γκουβερνέρ μαζί με τους γονείς και τα αδέλφια του στην ηλικία των 7 ετών. Από την πρώιμη παιδική ηλικία, είχε μια αγάπη για τη μουσική, αλλά η οικογένειά του δεν μπορούσε να αντέξει την πολυτέλεια των μαθημάτων μουσικής μέχρι την ηλικία των 15 χρονών.

Έπαιζε πιάνο σε γείτονες κάθε μέρα μετά τις δουλειές του στο αγρόκτημα, περπατώντας αρκετή απόσταση στο δρόμο. Υπηρέτησε στον Εμφύλιο Πόλεμο, όπου πήρε μαζί του ένα κακοσχηματισμένο κορμόν. Κατά τη διάρκεια του τελευταίου μέρους του πολέμου, αρρώστησε. Πήρε τα πρώτα του μαθήματα πιάνου από μια γυναίκα γνωστή ως ο καλύτερος Γάλλος πιανίστας στη Νέα Ορλεάνη. Δίδαξε στο Σεμινάριο του Γκουβερνέρ.

Εννέα χρόνια αργότερα μαθήτευσε στο Μουσικό Ωδείο της Βοστώνης, με καθηγητή του Γιουτζήν Θάγιερ, ενώ σπούδασε επίσης βιολί και σύνθεση με καθηγητή τον Γιούλιους Άιχμπουργκ. Ήταν συνθέτης, μουσικός έμπορος και δάσκαλος, ο οποίος διατηρούσε ένα καλοεξοπλισμένο κατάστημα μουσικών οργάνων με παρακείμενο στούντιο. Ήταν ο

Ο "καθηγητής" Σαντς και η σύζυγός του Έλμα πέρασαν καλοκαίρια στον κόλπο Τσιπέουα. Ο καθηγητής πέθανε στο σπίτι του στην οδό Γουέστ Μπάρνεϊ το 1920. Είχε καρδιακό πρόβλημα και ο θάνατός του δεν ήταν απροσδόκητος, χάνοντας τις αισθήσεις του μια Πέμπτη του 1920 και πέθανε τρεις μέρες αργότερα, την Κυριακή. Οι συνθέσεις του καθηγητή Σαντς περιλαμβάνουν έργα φωνητικής όσο και οργανικής μουσικής, ενώ μερικά από το έργα του έγιναν πολύ δημοφιλή. Έχει επίσης δημοσιεύσει την Εθνική Σχολή για το Πιάνο-Φόρετς (1881) και διάφορες συλλογές μουσικής σε μορφή βιβλίου.

Στα τελευταία τρία χρόνια της ζωής του, η υγεία του βρισκόταν σε άσχημη κατάσταση. Την ημέρα του θανάτου του, διάβαζε ένα βιβλίο στο κρεβάτι, σηκώθηκε, έπεσε και δεν ανέκτησε ποτέ τις αισθήσεις του. Διαπιστώθηκε ότι πέθανε από "οξεία δυσπεψία".

## Παραπομπές


Κατηγορία:Αμερικανοί μουσικοί
Κατηγορία:Αμερικανοί συνθέτες
Κατηγορία:Άγγλοι μουσικοί
Κατηγορία:Άγγλοι συνθέτες
Καθιστή Γυναίκα του Τσαταλχογιούκ

thumb|right|Η Καθιστή Γυναίκα του Τσαταλχογιούκ
Η **Καθιστή Γυναίκα του Τσαταλχογιούκ** είναι ένα πήλινο αγαλματίδιο γυναίκας, που ανακαλύφθηκε το 1961, στο νεολιθικό οικισμό του Τσαταλχογιούκ, κοντά στο Ικόνιο, στη νότια Τουρκία και χρονολογείται από το 6.000 π.Χ.  

Πρόκειται για γυμνή και παχύσαρκη γυναικεία μορφή, που πιστεύεται ότι απεικονίζει τη Μεγάλη Μητέρα κατά τη διάρκεια της γέννας ενώ κάθεται στο θρόνο της και ακουμπά τα χέρια της σε κεφάλια αιλουροειδούς (λεοπάρδαλης ή πάνθηρα).

Κατά την ανασκαφή που έφερε στο φως το αγαλματίδιο, το κεφάλι της θεάς και το σημείο όπου ακουμπά το ένα χέρι δε βρέθηκαν και αναπληρώθηκαν. Σήμερα εκτίθεται στο Μουσείο Ανατολικών Πολιτισμών στην Άγκυρα. 

## Παραπομπές


## Εξωτερικοί σύνδεσμοι
* http://www.focusmm.com.au/civcty/cathyk08.htm 

Κατηγορία:Προϊστορική τέχνη
Κατηγορία:Αγάλματα
Εθνική Βελγίου U16 (καλαθοσφαίριση γυναικών)

Η **εθνική ομάδα καλαθοσφαίρισης γυναικών U16 του Βελγίου** είναι το συγκρότημα που αντιπροσωπεύει τη χώρα του Βελγίου σε διεθνείς διοργανώσεις γυναικείας καλαθοσφαίρισης για αθλήτριες που δεν ξεπερνούν την ηλικία των 16 ετών. Είναι επίσης γνωστή ως **Εθνική Βελγίου Κορασίδων**. Βρίσκεται υπό τη δικαιοδοσία της Βελγικής Ομοσπονδίας Καλαθοσφαίρισης (*Basket Belgium, KBBB / FRBB*).

## Κατατάξεις σε διεθνείς διοργανώσεις

; Πορεία σε Ευρωπαϊκά Πρωταθλήματα U16 (Division A):
:Ακολουθούν οι τελικές θέσεις κατάταξης της Εθνικής Ομάδας του Βελγίου σε Ευρωπαϊκά Πρωταθλήματα U16 (Κορασίδων) επιπέδου Α:


; Πορεία σε Ευρωπαϊκά Πρωταθλήματα U16 (Division B):
:Ακολουθούν οι τελικές θέσεις κατάταξης της Εθνικής Ομάδας του Βελγίου σε Ευρωπαϊκά Πρωταθλήματα U16 (Κορασίδων) επιπέδου Β:


## Δείτε επίσης
* Εθνική Βελγίου (καλαθοσφαίριση γυναικών)
* Εθνική Βελγίου U21 (καλαθοσφαίριση γυναικών)
* Εθνική Βελγίου U20 (καλαθοσφαίριση γυναικών)
* Εθνική Βελγίου U19 (καλαθοσφαίριση γυναικών)
* Εθνική Βελγίου U18 (καλαθοσφαίριση γυναικών)
* Εθνική Βελγίου U17 (καλαθοσφαίριση γυναικών)

## Παραπομπές


## Εξωτερικοί σύνδεσμοι

* Belgium, ιστορικό ανά έτος στον επίσημο ιστότοπο των αρχείων της FIBA. 
* Basket Belgium, επίσημος ιστότοπος.  

Γυναικων U16
Ψωμιάδης

Το επώνυμο **Ψωμιάδης** μπορεί να αναφέρεται στα εξής πρόσωπα:

* Πολύκαρπος Ψωμιάδης (1864-1935), Έλληνας μητροπολίτης
* Μάκης Ψωμιάδης (1948-2016), Έλληνας επιχειρηματίας, αθλητικός παράγοντας και εκδότης
* Παναγιώτης Ψωμιάδης (γενν. 1948), Έλληνας πολιτικός, βουλευτής (1990-2002), νομάρχης Θεσσαλονίκης (2003-2010), περιφερειάρχης Κεντρικής Μακεδονίας (2011-2013) και δημοτικός σύμβουλος (2019-)

Κατηγορία:Ελληνικά επώνυμα
Καρατζαφέρης

Το επώνυμο **Καρατζαφέρης** μπορεί να αναφέρεται στα εξής πρόσωπα:

* Σπύρος Καρατζαφέρης (γενν. 1938), Έλληνας δημοσιογράφος, αδελφός του Γιώργου Καρατζαφέρη
* Γιώργος Καρατζαφέρης (γενν. 1947), Έλληνας δημοσιογράφος, πολιτικός, ιδρυτής & πρόεδρος του Λαϊκού Ορθόδοξου Συναγερμού (ΛΑ.Ο.Σ.), ευρωβουλευτής, αδελφός του Σπύρου Καρατζαφέρη

Κατηγορία:Ελληνικά επώνυμα
Σεμεΐσκιε

[μικρογραφία|320x320εσ|Ένα παρεκκλήσι των Παλαιών Πιστών στοΕθνογραφικό Μουσείο της Ουλάν-Ουντέ στην [Δημοκρατία της Μπουργιατίας|Μπουργιατία]]
Οι **Σεμεΐσκιε** είναι μια κοινότητα ορθόδοξων Παλαιών Πιστών, οι οποίοι ζουν στην περιοχή της Υπερβαϊκάλης στη Σιβηρία από τη βασιλεία της Αικατερίνης της Μεγάλης. Οι ιερές τελετές και τελετουργίες των Παλαιών Πιστών ήταν σε αντίθεση με εκείνες που διεξήγαγε η επίσημη κρατική εκκλησία αφού, τον 16ο αιώνα, εισήγαγε τις θρησκευτικές μεταρρυθμίσεις που είναι γνωστές με το όνομα Ράσκολ (σχίσμα). Εκείνοι που απέρριψαν τις μεταρρυθμίσεις έγιναν γνωστοί ως "Παλαιοί Πιστοί" και συνέχισαν να ασκούν την πίστη τους παρά την καταστολή. Οι Σεμεΐσκιε ήταν μια συγκεκριμένη ομάδα Παλαιών Πιστών, οι οποίοι κατέφυγαν στο Χόμελ της Λευκορωσία (τότε τμήμα της Πολωνίας). Η Αικατερίνη η Μεγάλη, στη συνέχεια, τους εξόρισε από τη Λευκορωσία και τους έστειλε στη Μπουργιατία, με το πρόσχημα ότι θα μπορούσαν να γίνουν αγρότες για τουςΚοζάκους φύλακες που υπερασπίζονταν τα σύνορα της αυτοκρατορίας. Οι απόγονοι των αρχικών Σεμεΐσκιε έχουν ζήσει στην περιοχή από τότε.

## Πολιτισμός
Οι Σεμεΐσκιε έχουν μακρά προφορική παράδοση, στη γλώσσα τους, καθώς και φωνητική μουσική. Οι Σεμεΐσκιε είναι γνωστοί για τη πολυφωνική τους παραφωνία στην ιερή και κοσμική μουσική. Η θεματολογία των τραγουδιών ποικίλει ευρέως, από θρησκευτικά κείμενα μέχρι τραγούδια για θέματα της καθημερινής ζωής. Ο πολιτιστικός χώρος και ο προφορικός πολιτισμός των Σεμεΐσκιε τοποθετήθηκε στον Κατάλογο της Άυλης Πολιτιστικής Κληρονομιάς της Ανθρωπότητας της Ουνέσκο, το 2001.

## Παραπομπές

Κατηγορία:Χριστιανισμός στη Ρωσία
Αντιπάτα Κεφαλονιάς

Με την ονομασία **Αντιπάτα Κεφαλονιάς** ή **Αντυπάτα Κεφαλονιάς** αναφέρονται οι οικισμοί:

* Αντιπάτα Ερίσου Κεφαλονιάς, οικισμός της Κεφαλονιάς στην δημοτική ενότητα Ερίσου.  
*Αντιπάτα Πυλαρέων Κεφαλονιάς, οικισμός της Κεφαλονιάς στην δημοτική ενότητα Πυλαρέων.
Νομική Σχολή

Οι **Νομικές Σχολές** που λειτουργούν αυτή τη στιγμή στην Ελλάδα είναι οι εξής:

* Νομική Σχολή του Εθνικου και Καποδιστριακού Πανεπιστημίου Αθηνών (ιδρ. 1837)
* Νομική Σχολή του Αριστοτελείου Πανεπιστημίου Θεσσαλονίκης (ιδρ. 1927)
* Νομική Σχολή του Δημοκρίτειου Πανεπιστημίου Θράκης (ιδρ. 1974)
Στέλιος Βαλιάνος

Ο **Στυλιανός (Στέλιος) Βαλιάνος** είναι Έλληνας δικηγόρος και πολιτικός.

Στις αυτοδιοικητικές εκλογές του 2019 εξελέγη δήμαρχος Αριστοτέλη Χαλκιδικής με την παράταξη «Ομοφωνία».

## Βιογραφικά στοιχεία

Γεννήθηκε στη Θεσσαλονίκη και κατοικεί μόνιμα στην Αρναία. Αποφοίτησε από το Γενικό Λύκειο Αρναίας το 1996 κι από τη Νομική Σχολή Α.Π.Θ. το 2002.

Διατηρεί δικηγορικά γραφεία σε Αρναία, Πολύγυρο & Νέα Μουδανιά, ενώ εργάζεται ως Νομικός Σύμβουλος της Τράπεζας Πειραιώς, μεταξύ άλλων.

Έχει εκλεγεί τρεις φορές πρόεδρος της Πολιτιστικής Εταιρίας Αρναίας (2008, 2010, 2012) και μία φορά πρόεδρος της Νομαρχιακής Διοικούσας Επιτροπής (ΝΟ.Δ.Ε.) Χαλκιδικής της Νέας Δημοκρατίας (2013).

Στις αυτοδιοικητικές εκλογές του 2014 εξελέγη περιφερειακός σύμβουλος Κεντρικής Μακεδονίας με την παράταξη «Περιφέρεια Πρωταθλήτρια» του Γιάννη Ιωαννίδη..

## Πηγές

*Περιφέρεια Κεντρικής Μακεδονίας 
*Δημοτική παράταξη «Ομοφωνία για τον Δήμο Αριστοτέλη»

## Εξωτερικοί σύνδεσμοι

*Συνέντευξη του Στέλιου Βαλιάνου στον Χρήστο Μάτη για το Free Sunday (23/02/2019) 

## Παραπομπές


Κατηγορία:Δήμαρχοι Αριστοτέλη
Κατηγορία:Περιφερειακοί Σύμβουλοι Κεντρικής Μακεδονίας
Σαμ Κέντρικς

Ο **Σαμ Κέντρικς** (*Sam Kendricks*, γεν. 7 Σεπτεμβρίου 1992: Οξφόρδη, Μισισίπι) είναι Αμερικανός αθλητής του στίβου, που εξειδικεύεται στο άλμα επί κοντώ.

## Καριέρα

### 2015
Ο Κέντρικς έκανε ατομικό ρεκόρ 5.86 μ στη σεζόν του κλειστού στίβου. Τερμάτισε 9ος στον τελικό του άλματος επί κοντώ στο Παγκόσμιο Πρωτάθλημα Στίβου 2015, με άλμα στα 5.65 μ.

### 2016
Κέρδισε το ασημένιο μετάλλιο στο Παγκόσμιο Πρωτάθλημα Κλειστού Στίβου 2016 στο Πόρτλαντ με άλμα στα 5.80 μέτρα, πίσω από τον Ρενό Λαβιλενί. Έκανε ατομικό ρεκόρ 5.91 μέτρων στο Πεκίνο, και στους Ολυμπιακούς Αγώνες 2016 κατέκτησε την τρίτη θέση με άλμα στα 5.85 μέτρα. Στη μέση μιας προσπάθειάς του στον αγώνα, σταμάτησε, μόλις ακούγοντας τον εθνικό ύμνο των ΗΠΑ.

### 2017
Στις 24 Ιουνίου 2017, έγινε ο 22ος αθλητής στην ιστορία του επί κοντώ που μπήκε στη ζώνη των 6 μέτρων, πηδώντας ακριβώς 6.00 μέτρα. Κέρδισε και το χρυσό μετάλλιο στο Παγκόσμιο Πρωτάθλημα Στίβου 2017, με άλμα 5.95 μέτρων. Κέρδισε και το IAAF Diamond League 2017.

### 2018
Όπως και πριν δύο χρόνια, κατέκτησε το ασημένιο μετάλλιο στο Παγκόσμιο Πρωτάθλημα Κλειστού Στίβου 2018 με άλμα στα 5.85 μέτρα, πάλι πίσω από τον Ρενό Λαβιλενί.

### 2019
Στο Πρωτάθλημα Στίβου Ηνωμένων Πολιτειών 2019,  με 6.06 κατέρριψε το ρεκόρ ΗΠΑ που είχε από το 2018 ο Άρμαντ Ντουπλάντις με 6.05 μέτρα. Αργότερα την ίδια χρονιά κέρδισε το χρυσό μετάλλιο στο Παγκόσμιο Πρωτάθλημα Στίβου 2019.

### 2020
Ανήμερα του αγώνα στον οποίον ο Άρμαντ Ντουπλάντις έκανε παγκόσμιο ρεκόρ, καθώς και ρεκόρ ΗΠΑ, ο Κέντρικς καθάρισε τον πήχη στα 6.01, καταρρίπτοντας το ρεκόρ Βορείου Αμερικής κλειστού στίβου.

## Ατομικά ρεκόρ
**Άλμα επί κοντώ**:

* 6.01 μ, κλειστός (2020)
* 6.06 μ, ανοιχτός (2019)

## Παραπομπές

Κατηγορία:Αμερικανοί αθλητές του στίβου
Κατηγορία:Αμερικανοί Ολυμπιονίκες
Κατηγορία:Παγκόσμιοι πρωταθλητές στίβου
Κατηγορία:Επικοντιστές
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Νικητές Diamond League
Κατηγορία:Αθλητές του στίβου στους Θερινούς Ολυμπιακούς Αγώνες 2024